All IndiaReported by Sonal Mehrotra Kapoor, Edited by Deepshikha GhoshUpdated: November 04, 2019 04:46 pm IST
"Bundle Of Lies": BJP Leaders Burn Copies Of AAP Manifesto In Delhi So kom ‘n lekkerte ten einde…….. | www.kampforum.co.za
So met ons trekkery deur die land, die afgelope plus minus 4 jaar, het ons maar rond geloer vir ‘n plekkie waar ons, ons aftree dae sal wil deurbring. Ons wou nie in Pretoria bly nie, waar ons die grootste deel van ons na skool jare deurgebring het. So het ons toe ten einde laaste met ons verblyf in Nelspruit besluit hierdie is ‘n plek waar ons ons goue jare sou kon deurbring. Ek het 10 van my skooljare hier deurgebring. Irene was ook ingenome met die plek.
So met ‘n kuier by kampvriende wat ons op Richardsbaai ontmoet het besef ons hierdie oord waarin hulle bly is net die opset waarin ons belangstel, pragtige omgewing buite die dorp met alle nodige fasiliteite reeds op die oord gevestig. Doen toe verder navraag na beskikbare huise te koop en so eindig die storie toe met die koop van een van die pas voltooide skouhuise by Bateleur Aftree Oord op Nelspruit. Oorspronklik was die gedagte dat ons koop en dadelik verhuur tot ons moeg raak vir permanent trek. Na lang gesels sessies met voor en nadele van die verhuring en die feit dat ons eintlik darem graag self in die nuwe plek wou intrek besluit ons toe ons trek in. Binne ‘n week het ons alle papierwerk afgehandel en kontrak geteken. Ons registrasie/okkupasie datum is gestel op 01 Februarie 2020. Dit mag moontlik ‘n week of wat vroeër wees.
So eindig ons voltydse toerdery maar nie ons kampery nie. Voorlopig gaan die wa op stal, mag dalk later afskaal na kleiner/ligter wa, maar kamp sal ons kamp.
Ons staan tans op Skukuza stafdorp, dis baie warm maar die wêreld is lowergroen. Ons was hier in September toe alles dor en dood gelyk het, dis verbasend wat ‘n bietjie reën kan doen.
Nou lê die trekkery voor, gelukkig is daar nie ‘n inpak nie want alles is gepak in Februarie/Maart 2016 en ons trek dus uit die stoor na ons nuwe verblyf.
Sun, 01/12/2019 - 20:47
Koos ek weet sommer dat…
Koos ek weet sommer dat julle lekker daar gaan bly. Geniet die nuwe huis en omgewing volgende jaar
Sun, 01/12/2019 - 21:00
.... ek hoop nie julle gesigwys-sessies hier in Kleinmond gaan nou eindig nie. Maar veels geluk met die huiskoop by Bateleur. Ek en Ralie wens jou en Irene vele gelukkige jare toe in jul nuwe woning.
Sun, 01/12/2019 - 21:01
Alles wat mooi is Koos, ek…
Alles wat mooi is Koos, ek glo en vertrou dat julle die "nuwe" idee ook gaan geniet.👍
Dit was vir lank my begeerte om so te trek, maar my vrou het voet by stuk gehou dat sy "vastigheid" soek, nou ja, sy is die baas, ons kamp darem gereeld en ek geniet elke keer wat ons iets geplan.
Die goeie is dat julle nog gaan kamp, en jul ervaring kan nooit vervang word nie.
Sun, 01/12/2019 - 22:07
Koos, ek weet die "permanent"-kamp was heerlik en baie bevredigend. Ek het natuurlik al die riem-telegram vroeër via ons wederhelftes gehoor en gewonder wanneer jy die aankondiging gaan maak.
Ek verneem via dieselfde kommunikasie-kanmaal dat ons na ons laaste kamp in Meimaand by Krokodilbrug glo 'n draai gaan kom gooi by Bateleur !
Sterkte met die afsluit en nuwe oopsluit aksies.
Mon, 02/12/2019 - 08:30
Dit klink lekker. My droer hulle en ander familie is ook in Nelspruit. Hoop om eendag te kan bladskud. Chris Smit hulle is ook daai in Nelspruit.
Mon, 02/12/2019 - 20:21
Geniet die nuwe lewenis reis Nelspruit is n nice area
Baie dankie aan almal vir die goeie wense.
Ons sien uit na ons nuwe tuiste en ek is seker dat ons lekker gaan bly. Ons sal sekerlik nog so nou en dan terug verlang na ons "nomadiese" lewensstyl van die afgelope paar jaar, dit is 'n ondervinding wat ons altyd sal bybly. Ons gaan in 'n nuwe fase in van kamp met 'n basis om na terug te keer.
Julle moet kontak as julle in die Nelspruit omgewing rondry, koffie is altyd beskikbaar.
Dankie aan almal wat met entoesiasme na my vertellings oor ons toer/e geluister (gelees) het.